Էուջենիո Մոնտալե

Էուջենիո Մոնտալե (, ), իտալացի բանաստեղծ։ Հերմետիզմի ներկայացուցիչ։

Մոնտալեի 20—30-ական թվականների քնարերգության («Սեպիի խեցիները», 1925, «Պատահականություններ», 1939, ժողովածուներ) ընդհանուր տոնայնությունը մարդու անհաստատ գոյության, մենակության զգացողությունն է։ Երկրորդ համաշխարհային պատերազմի և դիմադրության շարժման տարիներին Մոնտալեն հանդես է եկել ֆաշիզմի անմարդկայնության դեմ («Հիտլերյան գարուն», 1943, բանաստեղծություն)։ Ետպատերազմյան պոեզիայում Մոնտալեն ձգտել է դուրս գալ հոռետեսության շրջանակներից («Փոթորիկ և այլ բանաստեղծություններ», 1956)։ «Մատուրա» (1972) ժողովածուում քնարական ներքին մենախոսությունը հագեցած է արդիականության նախանշաններով, մարդասիրական մոտիվները զուգորդվում են սոցիալական հեգնանքի հետ։ Իտալական մշակույթին մատուցած ծառայության համար 1966 թվականից նա համարվում է ցմահ սենատոր։ Նոբելյան մրցանակի դափնեկիր (1975)։

Ծանոթագրություններ 

Իտալացի բանաստեղծներ
Իտալիայի ցմահ սենատորներ
20-րդ դարի բանաստեղծներ
20-րդ դարի վիպասաններ
Իտալացի լրագրողներ
Իտալացի թարգմանիչներ
Իտալիայի քաղաքական գործիչներ
Իտալացի արձակագիրներ
Իտալացի գրադարանավարներ
Բանաստեղծներ այբբենական կարգով